《淳佑七年丁未十一月朔蔡久自江东提刑归抵家》
宋代·杨世奕

富贵宁如节义香，也教青史播余芳。
四年谏省归何暮，七十新余老欲强。
孺子早闻辞爵位，君谟今又去班行。
轺车玉节江东路，清梦时应绕建章。

作者简介：杨世奕，字仲山，南剑州（今福建南平）人。理宗淳祐元年（一二四一）赐童子出身，送秘书省读书。八年，添差江西运干。事见《南宋馆阁续录》卷九。